Խոսելով ԱՄՆ-ում առկա գրական-մշակութային խնդիրների մասին` Արքունը ասաց, որ դրանք Հայաստանում եւ ԱՄՆ-ում գրեթե նույնն են: Նախորդ դարի 50-ականներից Նյու Յորքում լույս տեսնող «Արարատ» անգլալեզու 50-70 էջանոց գրական-մշակութային ամսագիրը կես դարից ավելի պարբերաբար` եռամսյակը մեկ լույս տեսնելուց հետ 2008 թվականից արդեն սկսեց հրատարակվել միայն էլեկտրոնային տարբերակով` ֆինանսական բարդությունների պատճառով: Արքունի խոսքով` համացանցում ամսագիրը առավել մատչելի կլինի նաեւ երիտասարդների համար: